Ersame, vorsichtuge vnd wolweisze besundre guden frunde, Katerina Visschers, vnsze medeburgerynne, disse kegenwerdige bewissrynne, hefft vns jn sittendem rade vorbracht mit eren frunden, wo Arnold Loeff sy ere rechte elicke susterson gewesen, de mit jw jn juwer stade is vorstoruen, welkes vorstoruenen gudere, de he nach dode hefft gelaten, an de vorgenennde Katerina erfflick syn gestaruen vnd gefallen; worumb wie allir juwe ersame wisheith mit gar frundliken bedhe demodiglik bidden, dat gy dere vorgenanden Katerinen jn forderung solker anssterfflicken gudere gonstige vnd bystandige hulppe willet bewisen, vpp dat erende by weme se de ankamen wert vnd by wat personen de wert ankamen vnd befynden ane alle hynderniss vnd langen vortach volgen mogen; det willen wy kern juwe ersame wysheith vnd alle de juwen wor gy vnd ock see, dat behe[l]fen jn solken vnd vele groteren saken gerne vorschulden. Actum jn Danzk feria quarta post assumpcionis Marie anno etc. lv:to.